text: 28-årig taget to gange for at køre bil i narkopåvirket tilstand 
  05 april 2018 kl. 03.46
  En 28-årig mand fra Esbjerg blev i nat anholdt for at køre narkokørsel. Kun 26 minutter efter sin løsladelse blev han endnu en gang taget i at køre i påvirket tilstand.
  
  Nikolaj Hølmkjær, vagtchef, Syd- og Sønderjyllands Politi: "Den 28-årige blev derfor sendt til skadestuen for at få taget en blodprøve, og da han forlod sygehuset, så syntes han åbenbart, han godt kunne køre derfra."
  En mand fra Esbjerg blev to gange inden for få timer taget i at køre bil i narkopåvirket tilstand.
  Første gang blev han stoppet af en politipatrulje, hvor et pust i et narkometer viste, han var påvirket af narkotika.
  - Den 28-årige blev derfor sendt til skadestuen for at få taget en blodprøve, og da han forlod sygehuset, så syntes han åbenbart, han godt kunne køre derfra, siger vagtchef Nikolaj Hølmkjær, Syd- og Sønderjyllands Politi, til TV SYD.
  Men kun 26 minutter efter den 28-årige forlod sygehuset, blev han standset af en politipatrulje, og det resulterede i endnu en sigtelse for narkokørsel og for kørsel uden ret til at køre bil.
  Esbjerg: 28 årig mand sigtet for kørsel uden førerret og  kørsel i narkopåvirket tilstand. 26 minutter efter blodprøveudtagelse / løsladelse - sigtet endnu engang. Det er en ommer!#politidk #esbjerg
  
  